Neil Hardwick on Suomi-viihteen kultasormi, joka piruillessaan teki sarjan ”jota ei kirjoiteta tai harjoitella ollenkaan”

Nykyään Neil Hardwick keskittyy elämästä nauttimiseen: lukemiseen ja lastenlapsien näkemiseen.

Neil Hardwickiin vetoaa inhimillinen ja lämmin huumori. ”Mun komiikkani ei ole sellaista, että käydään päälle etukenossa. Viime vuosina komedia on muuttunut aika hyökkääväksi, sellaiseksi, että satutetaan ihmisiä. Sellaisesta en oikein tykkää.”­

Neil Hardwick seisoo Kruununhaassa sijaitsevan kerrostalokaksionsa ikkunan vieressä ja osoittaa lahden toisella puolella siintävälle Kalasataman rakennustyömaalle. Hän toteaa maiseman muuttuneen vajaassa vuosikymmenessä aika lailla.

”Ennen näkymä oli metsää, saaria ja merta. Nyt siellä on kokonaan uusi kaupunginosa.”

Onko se hyvä vai huono?